armvectores/hy_wikipedia_2023 huggingface dataset:
Ֆրիդենբուրգ

Ֆրիդենբուրգ (աֆրիկաանս՝  և անգլ.՝ Vredenburg), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի կազմում, Սալդանիա Բեյ տեղական համայնքի վարչական կենտրոնն է։


== Պատմություն ==
Ժամանակակից քաղաքի տեղում բնակավայրը հիմնադրվել է 1883 թվականին (այլ տվյալներով՝ 1875 թվականին)։ 1932 թվականին Ֆրիդենբերգն ստացել է մունիցիպալիտետի կարգավիճակ։


== Աշխարհագրական դիրք ==
Քաղաքը գտնվում է նահանգի արևմտյան մասում՝ Ատլանտյան օվկիանոսի ափին, Սալդանիա Բեյ ծովածոցից հյուսիս, նահանգի վարչական կենտրոն Քեյփթաունից մոտավորապես 117 կմ (ուղիղ գծով) դեպի հյուսիս-արևմուտք։ Ծովի մակարդակից բացարձակ բարձրությունը 252 մետր է։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 239 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,5 °C-ից (հուլիսին) մինչև 25,6 °C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսվա ընթացքում 8 °C է։


== Բնակչություն ==
2001 թվականի պաշտոնական մարդահամարի տվյալներով՝ բնակչությունը կազմել է 5864 մարդ, որոնցից տղամարդիկ կազմել են 49,6 %, կանայք՝ 50,4 %: Ռասայական առումով գունամորթները եղել է քաղաքի բնակչության 63,25 %-ը, սպիտակամորթները՝ 18,73 %, նեգրոիդները՝ 17,4 %, ասիացիները (այդ թվում՝ հնդիկներ)՝ 0,61 %։ Քաղաքացիների շրջանում առավել տարածված լեզուներն են եղել աֆրիկաանսը (79,71 %), կոսան (14,11 %), անգլերենը (3,77 %) և սեսոտոն (1,38 %)։
2011 թվականի պաշտոնական մարդահամարի ընթացքում ստացված տվյալների համաձայն՝ Ֆրիդենբուրգում բնակվել է 38 382 մարդ, որոնցից տղամարդիկ կազմել են 50,42 %, կանայք՝ 49,58 %: Ռասայական առումով, գունամորթները կազմել են քաղաքի բնակչության 55,75 %-ը, նեգրոիդները՝ 28,73 %, սպիտակամորթները՝ 13,81 %, ասիացիները (այդ թվում՝ հնդիկներ)՝ 0,65 %, այլ ցեղերի ներկայացուցիչները՝ 1,06 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (68,68 %), կոսան (19,31 %), անգլերենը (4,98 %), սեսոտոն (1,66 %) և թսվանան (0,92 %)։


== Տրանսպորտ ==
Քաղաքով անցնում են R399 և R45 տարածաշրջանային մայրուղիները։ Քաղաքում գործում է երկաթուղային կայարան։


== Ծանոթագրություններ ==
Can’t Hold Us

Can’t Hold Us, ամերիկացի ռեփեր Մաքլեմորի և Ray Dalton-ի երգը։ 2013 թվականի մայիսին և հունիսին երգը գլխավորել է ԱՄՆ-ի Billboard Hot 100 հիթ-շքերթը։


== Պատմություն ==
«Can’t Hold Us» սինգլը, Macklemore-ի և Ray Dalton-ի դուետը ( Ray Dalton-ի մասնակցությամբ) հիթ-շքերթներում երկրորդ տեղում էր, «Thrift Shop» սինգլից հետո, դառնալով պատմության մեջ առաջին դուետը, խմբի երկու դուետներն էլ եղել են Billboard Hot 100-ի առաջատարներ, իր գոյության 55 տարում։ 2013 թվականին 5 շաբաթ շարունակ սինգլը մնում էր հիթ-շքերթների առաջին հորիզոնականներում, 24 շաբաթ շարունակ սինգլը եղել է Hot 100 հիթ-շքերթի թոփ տասնյակում։ 2013 թվականի հուլիսին ԱՄՆ-ում վաճառվել էր արդեն 3,129,000 օրինակ։


== Երգացանկ ==
Digital download«Can’t Hold Us» — 4:18
«Can’t Hold Us» (instrumental) — 4:187-inch single«Can’t Hold Us» — 4:18
«Make the Money» — 3:45CD single (Germany)«Can’t Hold Us» — 4:18
«Wings» — 3:45


== Հիթ-շքերթներ և հավաստագրումներ ==


== Ծանոթագրություններ ==
Լավրենս Չենգ

Լավրենս Չենգ Տան-Շուի (նոյեմբերի 27, 1954(1954-11-27), Հոնկոնգ, Բրիտանական կայսրություն և Մակաո, Պորտուգալական կայսրություն, Պորտուգալիա), Հոնկոնգցի ֆիլմերի դերասան, ռեժիսոր, սցենարիստ, պրոդյուսեր, և արարողությունների վարպետ։ Նա Հոնկոնգի DJ-ն էր և ռադիոհաղորդիչը։ Չենգին առաջադրվել է հայտնի ռադիոհաղորդումների շարքից The Yuppie Fantasia- նին, 1986 թվականին։ 1989 թ.-ին նա նկարահանվեց «Հարմարվողականություն» ֆիլմում, որի ռեժիսորը եղել է Գորդոնը և վաստակել հիթ։


== Կենսագրություն ==
Չենգը ծնվել է Հոնկոնգում, նոյեմբերի 27-ին, 1954 թվականին։ Նա ընդունվել է Հոնկոնգում գործող լավագույն ռադիոհաղորդիչ դպրոցը Baptist-ի քոլեջը, և 1978 թվականին ավարտել այն։


== Կարիերայի իրականացում ==
Լավուրենս Չենգը 80-ականների կեսերից ֆիլմի մեջ ներկայացրել է իր փոքր-ինչ նարնջագույն և փոքր-ինչ ֆանտազիայի կինոնկարը։ Նա առաջիկա տասը տարիների ընթացքում հանդես է եկել հիմնականում կատակերգական ֆիլմերում և մի քանի դրամայի ֆիլմերում։ Նա երբեմն հագնում էր ավելի քան մեկ գլխարկ, ինչպես մյուս Հոնկոնգյան դերասանները։ 1978 թվականին ավարտելով Baptist քոլեջը, Չենգը անմիջապես միացավ RTV-ին, որտեղ աշխատել է բազմաթիվ հեռուստատեսային սերիաներում։ Հետագայում նա միացավ ATV-ին և դարձավ ստեղծագործական տնօրեն։ Նրա կարիերան փոխվել է հեռուստատեսային ռադիոհաղորդիչից և DJ-ից, 1984 թվականին, երբ նա միացել է RTHK-ին։ 1987 թ.-ին նա վերադարձել է հեռուստատեսության ասպարեզ և միացել TVB-ին։ TVB-ում նա բազմատեսակ շոուի հյուրատեր էր, և հանդես է եկել բազմաթիվ դրամաներով։  Նրա կինոնկարը սկսվել է 1980 թվականին, սակայն նա դեռ հայտնի չէր  «The Yuppie Fantasia»-ֆիլմով։ 1989 թվականին ֆիլմը կազմում է հիթ և հավաքում է 2 մլն դոլար։ Բացի դերասանից, նա նաև ղեկավար է, պրոդյուսեր և սցենարիստ։ Չենգը ներկայումս հյուրընկալվում է բազմազան շոուների, որպես TVB- ի և ATV- ի ֆրենդեր Հոնկոնգ հեռուստաընկերությունում։ Մասնակցում է Հոնկոնգի Ժոկեյի ակումբի «Race Meetings»-ին և միջոցառումների մի քանի դրամայով։ Նա հանդես է գալիս որպես Հոնկոնգի ֆիլմերում սատարող դերասան։ 2011 թվականի հունվարին նա սրտի վիրահատություն է տարել խաղի ժամանակ։


== Ֆիլմագրություն ==


=== Ֆիլմեր ===


=== TVB սերիան ===


== Ծանոթագրություններ ==


== Արտաքին հղումներ ==
Cinema of Hong Kong


== Աղբյուրներ ==
Lawrence Cheng Internet Movie Database կայքում
Hong Kong Cinemagic: Lawrence Cheng Tan Shui
Կաղապար:Hkmdb name
Լա Ռիվիեռե դը Կոր

Լա Ռիվիեռե դը Կոր (ֆր.՝ La Rivière-de-Corps), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 2969 մարդ, բնակչության խտությունը` 408.95 մարդ/կմ²։ Բնակավայրը զբաղեցնում է 7.26 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 5 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1844 աշխատունակ (15-64 տարեկան)  բնակիչ, որոնցից ակտիվ էին 1250-ը, իսկ ոչ ակտիվները` 594։ Ակտիվության ցուցանիշը կազմում է 67,8 %։ 1250 աշխատունակ մարդկանցից աշխատել է 1163 անձ (586 տղամարդ և 577 կին)։ Գործազուրկ են եղել 87 անձ (51 տղամարդ և 36 կին)։ 594 անաշխատունակներից 174-ը եղել են աշակերտներ կամ ուսանողներ, 300-ը` թոշակառուներ, իսկ 120-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զարագուլա

Զարագուլա (վրաց.՝ ზარაგულა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Ցագերից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ։


== Ծանոթագրություններ ==
(5299) Բիտիսինի

(5299) Բիտիսինի (անգլ.՝ Bittesini), աստերոիդ աստերոիդների հիմնական գոտում։ Հայտնաբերվել է 1969 թվականի հունիսի 8-ին Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 3,114645 ա. մ., առավելագույնը մոտենում է 2,9156 ա. մ. հեռավորության վրա և հեռանում 3,3137 ա. մ.։ Արեգակի շուրջ մեկ ամբողջական պտույտ է կատարում 2007,76 երկրային օրվա ընթացքում, իր ուղեծրով շարժվելով միջինում 0,179305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5299) Բիտիսինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեչլա

Չեչլա (վրաց.՝ ჭეჭლა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1300 մետր բարձրության վրա։ Շրջկենտրոն Ադիգենից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 182 մարդ։


== Ծանոթագրություններ ==
Ռագնար Ֆորբեկ

Ռագնար Ֆորբեկ (նորվ.՝ Ragnar Forbech; հուլիսի 23, 1894(1894-07-23), Քրիստիանիա, Նորվեգիա - դեկտեմբերի 28, 1975(1975-12-28), Օսլո, Նորվեգիա), նորվեգացի եկեղեցական և հասարակական գործիչ, աստվածաբան։ 


== Գործունեություն ==
Գերմանա–ֆաշիստական օկուպացիայի (1940–1945 թթ.) ժամանակ մասնակցել է նորվեգական դիմադրության շարժմանը, պարգևատրվել Նորվեգիայի Մարտական խաչ պարգևով։ 1947–1964 թվականներին՝ Օսլոյի մայր տաճարի ռեզիդենտ–կապելլան։ 1953 թվականից Խաղաղության համաշխարհային խորհրդի անդամ, խաղաղության կողմնակից քրիստոնյաների նորվեգական միության նախագահի տեղակալ։
1955 թվականին ստացել է «Ժողովուրդների միջև խաղաղության ամրապնդման համար» միջազգային լենինյան մրցանակ։
1921 թվականին ամուսնացել է Ռութ Քրիստենսենի հետ, ունեցել են 2 երեխա։ 1959 թվականին այցելել է ԽՍՀՄ։
1967 թվականին հրատարակել է իր հիշողությունները «Prest på allfarvei — og utenfor» անվամբ։


== Նշումներ ==


== Ծանոթագրություններ ==
Իմբերսագո

Իմբերսագո  (իտալերեն՝ Imbersago), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 1936 մարդ, խտությունը կազմում է 645 մարդ/կմ²։ Տարածքը կազմում է 2 կմ²։ Փոստային ինդեքս 23898։ Հեռախոսային կոդ՝ (+39) 039։


== Պատկերասրահ ==

		
		
		


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Դրանսդորֆ

Դրանսդորֆ (գերմ.՝ Drahnsdorf), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդ շրջանի կազմի մեջ։ Գտնվում է Ամթ Գոլսեներ Լանդի ենթակայության տակ։ Բնակչությունը 622 մարդ է (2010 թվականի դեկտեմբերի 31–ի տվյալներով)։ Զբաղեցնում է 26,92 կմ² տարածք։ Պաշտոնական կոդը՝ 12 0 61 097։
Կոմունան ստորաբաժանվում է 4 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Շաբ-Է-Յալդա

Շաբ Է Յալդա (պարսկերեն՝ یلدا), Շաբ-Է Չելլե (պարսկերեն՝ شب چله), հնագույն իրանական տոն, սկզբնապես նշվել է տարվա ամենաերկար գիշերվա օրը, այսինքն՝ ձմեռային արևադարձի նախօրեին։
1925 թվականին իրանական օրացույցի բարեփոխումից հետո, որը սեզոնային միջոցառումները կապակցեց օրացույցի օրերին, Յալդան նշվում է տասներորդ ամսվա (Դեյ) առաջին օրվա գիշերը։ Հաշվի առնելով տոների ամենամյա տեղաշարժերը՝ տոնը կարող է ձմեռային արևադարձից մեկ օրով շուտ կամ ուշ տոնվել։

Սասանյան կայսրության անկումից և իսլամի տարածումից հետո այս տոնի նշանակությունը անկում ապրեց, Յալդան դարձավ ընտանեկան զրադաշտական տոն։ Ձմռան կեսին թարմ մրգերի օգտագործումը հիշեցնում է աշնանացանի պաշտպանության համար աստվածներին խնդրելու հնագույն սովորույթները։
13-րդ դարի վերջերին իրանական բանաստեղծ Սաադին իր Բուստանում գրել է՝ «Այս առավոտը չի բացվի, քանի դեռ չի վերջացել Յալդայի գիշերը»։
2008 թվականին հատուկ արարողության ժամանակ Յալդայի գիշերը պաշտոնապես ընդգրկվեց Իրանի ազգային գանձերի ցանկում։


== Պատկերասրահ ==

		
		
		
		


== Ծանոթագրություններ ==
Տուպիրամա

Տուպիրամա  (պորտ.՝ Tupirama), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 1311 մարդ՝ 2006 թվականի տվյալներով։ Գրավում է 712,202 կմ2 տարածք։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.564.418,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.648,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,629 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տուպիրամայի մասին
Կարլ Սագան

Կարլ Էդվարդ Սագան (անգլ.՝ Carl Sagan, նոյեմբերի 9, 1934(1934-11-09)[…], Բրուքլին, Նյու Յորք, Նյու Յորք - դեկտեմբերի 20, 1996(1996-12-20)[…], Սիեթլ, Վաշինգտոն, ԱՄՆ), ամերիկացի աստղագետ, աստղաքիմիկոս, գրող և աստղագիտության, աստղաֆիզիկայի և այլ բնական գիտությունների ականավոր գիտնական։ Նա աստղակենսաբանության ռահվիրաներից է եղել և քաջալերել է Երկրից դուրս կյանքի հայտնաբերման հետազոտությունները։
Ճանաչված է աշխարհում իր գրած գիտահանրամատչելի գրքերի և մրցանակ ստացած 1980 թվականի հեռուստասերիալի՝ Կոսմոս. անձնական թռիչք (անգլ՝ Cosmos։ A Personal Voyage) շնորհիվ, որը դիտել է 500 միլիոնից ավելի անձինք 60 տարբեր երկրներում։ Սերիալի հետ գիրք հրատարակել է նույն անվանմամբ՝ Կոսմոս։ Նա նաև գրել է «Շփում» վեպը, որը հիմք է հանդիսացել 1997 թվականի նույն անվանմամբ ֆիլմի։ Իր ամենավերջին գրքերից մեկն է Գունատ կապույտ կետ (անգլ՝ Pale Blue Dot) վեպը։ Իր կյանքի ընթացքում Սագանը հրատարակել է ավելի քան 600 գիտական գործեր և գիտահանրամատչելի հոդվածներ և ավելի քան 20 գրքերի հեղինակ, համահեղինակ կամ խմբագիր է հանդիսացել։ Իր գործերում նա հաճախ պաշտպանել է թերահավատությունը, աշխարհիկ մարդկայնությունը և գիտական մեթոդը։


== Աղբյուրներ ==


== Արտաքին հղումներ ==
Կարլ Սագանի պորտալ
Դանիել Աբեղա

Դանիել Աբեղա (16-րդ դար), հայ ալքիմիկոս։
Գրել է «Յաղագս ոսկի շինելոյ» աշխատությունը. մեզ հասել է մի քանի արտագրությամբ, որոնցից մեկը կոչվում է «Յաղագս ոսկի առնելոյ ըստ գործողին գայլին, որում անուն էր Դանիել և էր աբեղա ի հայոց ազգեն»։


== Աղբյուրներ ==
Մայդանովկա (գյուղ, Կորոստենի շրջան)

Անվան այլ կիրառումների համար տե՛ս՝ ՄայդանովկաՄայդանովկա (ուկրաիներեն՝ Майданівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1961 թվականին։
2001 թվականի տվյալներով Մայդանովկա գյուղում բնակվում էր 155 մարդ։ Բնակավայրը զբաղեցնում է 0,614 կմ² տարածք։ Բնակչության խտությունը կազմում էր 252,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոտազլարովո

Նովոտազլարովո (ռուս.՝ Новотазларово, բաշկիրերեն՝ Яңы Таҙлар), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 393 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նաթանիել Կլայն

Նատալեյն Քլայն (անգլ.՝ Nathaniel Edwin Clyne; ապրիլի 5, 1991(1991-04-05), Stockwell, Լամբեթ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, աջ եզրային պաշտպան «Լիվերպուլ» ակումբի և Անգլիայի ազգային հավաքականի։ «Քրիստալ Փելեսի» սան է։


== Ակումբային կարիերա ==
Քլայնը Քրիսթալ Փելես ակումբի երիտասարդական ակադեմիայի աշակերտ է։  2008 թվականի Հոկտեմբերի 18-ին ելույթ ունեցավ «Բրիթսփս» -ի դեմ առաջնության խաղարկությունում,  որի ժամանակ նա խաղացել է «Քրիսթալ Փելես»  ակումբի կազմում։ Նույն տարվա հոկտեմբերի 20-ին նա ակումբի հետ երեք տարվա պայմանագիր է կնքել, և Նեյլ Ուորնոկը հայտարարել է, որ Քլայնը մեծ ապագա ունի։ 2010 թվականի ձմեռային տրանսվերային պատուհանում Քրիսթալ Փելեսը ընդունեց Քլայնի փոխանցման Վուլվերհամտոնի առաջարկը, սակայն ֆուտբոլիստը հրաժարվեց գնալ «գայլերին», ովքեր խոսում էին Պրեմիեր լիգայի մասին։
2010-2011 թվականների մրցաշրջանում Քլայնը դարձավ Քրիսթալ Փելեսի լավագույն խաղացող։ 2011/12 թվականների  մրցաշրջանի ավարտին նա դարձավ ֆուտբոլային լիգայի առաջնության խորհրդանշական ազգային հավաքականի ֆուտբոլիստ։
2012 թվականի  հուլիսի 19-ին Պրեմիեր լիգայի շրջանակներում Քլայնը խզեց պայմանագիրը՝ Քրիսթալ Փելեսի հետ, նոր պայմանագիր կնքեց «Սաութհեմփթոնի» հետ, ստորագրելով 4-տարվա պայմանագիր ։ Օգոստոսի 19-ին Պրեմիեր լիգայում ելույթ ունեցավ «Մանչեսթեր Սիթիի» հետ խաղում, և այդ խաղի ժամանակ Քլայնը դաշտում անցկացրեց խաղի ամբողջ 90 րոպեն։
2015 թվականի հուլիսի 1-ին Լիվերպուլ տեղափոխվեց 12.5 մլն ֆունտով։


== Կարիերան հավաքականում ==
Նա 19 և 21 տարեկանների համար խաղում էր Անգլիայի հավաքականում։
2014 թվականի Նոյեմբերի 15-ին նա Անգլիայի հավաքականի կազմում հանդես եկավ 2017 Եվրոպայի առաջնության ընտրական մրցաշարում Սլովենիայի հավաքականի հետ խաղում, որն ավարտվեց Անգլիայի հաղթանակով 3։ 1 հաշվով ։


== Ելույթների վիճակագրությունը հավաքականում ==
2016 թվականի հուլիսի 26-ի դրությամբ


== Ձեռքբերումներ ==
Տարվա երիտասարդ խաղացող «Քրիսթալ Փելասում» - 2009, 2010
Տարտա երիտասարդ խաղացող ֆուտբոլային լիգայում - 2010
Տարվա խաղացող «Քրիթալ Քելեսում» - 2011
Ֆուտբոլային լիգայի առաջնության ամսվա խաղացող - 2011 թվականի հոկտեմբեր
Մրցաշրջանի խորհրդանշական հավաքականի անդամ ֆուտբոլային լիգայի առաջնություն - 2011/12


== Ծանոթագրություններ ==


== Արտաքին հղումներ ==
Профиль футболиста Archived 2018-02-22 at the Wayback Machine. на официальном сайте «Ливерпуля» (անգլ.)
Профиль футболиста Archived 2015-04-16 at the Wayback Machine. на сайте TheSaintsClub (անգլ.)
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ցուցանիշները soccerbase.com կայքում (անգլ.)
Статистика на сайте eu-football.ru
Ազաս (Տելբեսի վտակ)

Անվան այլ կիրառումների համար տե՛ս՝ Ազաս (այլ կիրառումներ)Ազաս  (ռուս.՝ Азас), գետ Ռուսաստանում, հոսում է Կեմերովսկի շրջանում։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարավի

Կարավի գյուղ Արևմտյան Հայաստանում, Բիթլիսի վիլայեթի Մշո գավառում, համանուն դաշտում։


== Պատմություն ==
Կարավին բնաջնջվել է 1915 թ-ին Մեծ եղեռնի ժամանակ։


== Բնակչություն ==
1909 թվականին ուներ 90 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գոգի

Գոգի, Գյյոգի, Գյոքի, Գյուքի, Գոգ, Գոգին, Գուքի, Կյուքիդաղ, Կուքի, Սանդյար, Քյոքի, Քյոքի-դաղ, Քյուկի, Քյուքի, լեռնագագաթ Հայաստանի Վայոց ձորի մարզի և Ադրբեջանի Նախիջևանի Ինքնավար Հանրապետության Շահբուզի շրջանի սահմանագլխին,  Կուքի գյուղից 6 կմ հյուսիս-արևմուտք, Վայքի լեռնաշղթայի ամենաբարձր լեռնագագաթը (3120 մ)։ Կազմված է նեոգենի հրաբխածին ապարներից։ Կան սողանքներ, սողանքային լիճ, վյուրմի սառցապատման հետքեր։ Լանդշաֆտը լեռնամարգագետնային է։ Մարտիրոս գյուղից 6,5 կմ հարավ-արևելք։ Լանջերը պատած են ալպյան հարուստ բուսականությամբ ջրառատ է։


== Ծանոթագրություններ ==
Naspers

Naspers (NASDAQ: NPSNY), հարավաֆրիկյան մեդիա ընկերություն։ Գլխավոր գրասենյակը գտնվում է Քեյփթաունում։ Naspers գործունեություն է ծավալում տպագրական և էլեկտրոնային զանգվածային լրատվական միջոցների և համացանց տեխնոլոգիաների ոլորտում։ Բացի Հարավային Աֆրիկայից ընկերությունը գործունեություն է ծավալում Ասիայում, Եվրոպայում և Ամերիկայում։ Հիմնադրվել է 1915 թվականին, De Nationale Pers Beperkt անունով։


== Գործունեություն ==
Յոհաննեսբուրգի բիրժայում 2006 թվականի սեպտեմբերին ընկերությունը ուներ 5,66 մլրդ դոլլարի կապիտալ։ Hoover’s-ի տվյալներով ընկերության տարեկան եկամուտը 2005 թվականի մարտին կազմում էր 2,2 մլրդ դոլլար, մաքուր եկամուտը 417 միլլիոն դոլլոր։
2007 թվականի սկզբին ընկերությունը 165 միլլիոն դոլլարի դիմաց Port.ru ընկերություննից գնեց Mail.ru ինտերնետ պրոտոկոլի 30 %-ը։
2015 թվականի դեկտեմբերի 15-ին ընկերությունը ավարտին հասցրեց գործարքը՝ Авито-ի 50,5% տոկոսը գնելու համար։ Գործարքի չափը կազմեց 1,2 մլրդ դոլլար։
2019 թվականի հունվարի 25-ին ընկերությունը գնեց Авито-ի բաժնետոմսերի 29%-ը։ Գործարքը կազմեց 1,16 մլրդ դոլլար։ Այդպիսով Naspers սկսեց ղեկավարել Авито բաժնետոմսերի 96,9 %-ը։


== Տպագրվող ԶԼՄ և ինտերնետ սերվիսներ ==


== Ծանոթագրություններ ==


== Արտաքին հղղումներ ==
Ընկերության պաշտոնական կայք
Էվինի

Էվինի (ֆր.՝ Évigny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 195 մարդ, բնակչության խտությունը` 45.03 մարդ/կմ²։ Բնակավայրը զբաղեցնում է 4.33 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 6 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 40։ Ակտիվության ցուցանիշը կազմում է 71,0 %։ 98 աշխատունակ մարդկանցից աշխատել է 86 անձ (47 տղամարդ և 39 կին)։ Գործազուրկ են եղել 12 անձ (7 տղամարդ և 5 կին)։ 40 անաշխատունակներից 15-ը եղել են աշակերտներ կամ ուսանողներ, 14-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լե Կաբան (այլ կիրառումներ)

Լե Կաբան, կարող է վերաբերել՝

Լե Կաբան - համայնք Ֆրանսիայում
Լե Կաբան - կանտոն Ֆրանսիայում
Կլետո

Կլետո (իտալերեն՝ Cleto) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1373 մարդ, բնակչության խտությունը կազմում է 76 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0982։


== Ծանոթագրություններ ==
Իշխանավար

Իշխանավար, լեռնագագաթ Հայաստանի Գեղարքունիքի մարզում, Վարդենիսի լեռների կենտրոեական մասում, Զոլաքար գետի աջափնյակում, Զոլաքար գյողից 7 կմ հարավ-արևելք։ Բարձրություն 2759 մ։


== Ծանոթագրություններ ==
Սատանով

Սատանով, գյուղ Ուկրաինայի Խմելնիցկու մարզի Գորոդեցկու շրջանում, Դնեստրի վտակ Զբրուչ գետի ձախ ափին։ Գրավոր փաստաթղթերում հիշատակվում է 1404 թվականից (որպես քաղաք՝ 1641 թվականից)։ 1676 թվականին Սատանովը գրավել և ավերել են թուրքերը։ Վերականգնվել է 1722 թվականին, որից հետո էլ հավաստի տեղեկություններ կան Սատանովում հայերի հաստատվելու մասին։ Հայերը զբաղվել են արհեստներով, առևտրով, ունեցել խանութներ, մասնակցել 1744 թվականից Սատանովում կազմակերպվող տոնավաճառներին։ Սատանովի հայերի վերաբերյալ տեղեկությունները սուղ են (քաղաքի մագիստրատի դիվանը ոչնչացել է 1831 թվականի հրդեհի ժամանակ), ենթադրվում է, որ նրանք կայուն համայնք չեն կազմել։
Սան Դանիելե դել Ֆրիուլի

Սան Դանիելե դել Ֆրիուլի (իտալերեն՝ San Daniele del Friuli), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 8152 մարդ 2008 թվականի մարդահամարի տվյալների, բնակչության խտություն՝ 235 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 33038։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 946511
Էլեկտրոնային փոստ։ affari.generali@comune.sandanieledelfriuli.ud.it
Պաշտոնական կայք։ http://www.comune.sandanieledelfriuli.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռազմիկ Պողոսյան (այլ կիրառումներ)

Ռազմիկ Պողոսյան անունը կարող է վերաբերել՝

Ռազմիկ Մովսեսի Պողոսյան (1937-2015), հայ բանաստեղծ։
Ռազմիկ Գևորգի Պողոսյան (1946), հայ նկարիչ։
.vi

.vi Ամերիկյան Վիրջինյան կղզիների վերին մակարդակի ազգային դոմենն է։


== Արտաքին հղումներ ==
IANA .vi whois տեղեկություն
Վիեննայի Կենտրոնական կայարան

Վիեննայի Կենտրոնական կայարան (գերմ.՝ Wien Hauptbahnhof, հապավված՝ Wien Hbf), Ավստրիայի մայրաքաղաք Վիեննայի երկաթուղային գլխավոր կայարանը, որը գտնվում է Favoriten կոչվող շրջանումԱրդեն իսկ սկզբնական փուլում, երբ Կենտրոնական կայարանը սոսկ մասամբ էր դեռ աշխատում, նախատեսված էր, որ այն դառնալու է քաղաքի գլխավոր երկաթուղային կայարանը և դուրս է մղելու «Հարավային Վիեննա» կայարանը։ Նպատակն այն էր, որ հյուսիսից, հարավից, արևմուտքից ու արևելքից եկող և Վիեննայում համատեղվող բեռնափոխադրող հին տերմինալները փոխարինվեն նորով, որը պիտի լիներ ավելի կատարյալ և գտնվեր քաղաքային հաղորդակցային ուղիների կենտրոնում (ավտոբուսներ, տրամվայ, մետրո, մերձքաղաքային գնացքներ և այլն)։ Շինարարության ավարտից հետո նոր կայարանը հնարավորություն էր ընձեռելու նաև ընդլայնելու և կատարալագործելու Վիեննայի մատուցած միջազգային տրանսպորտային ծառայությունները :
Կենտրոնական կայարանը գտնվում է Հարավային Տիրոլի հրապարակում (Südtiroler Platz), որը քաղաքի մյուս մասերի հետ սերտորեն կապված է մետրոյով, քաղաքային երկաթուղով, տրամվայով ու ավտոբուսային լայն ցանցով։


== Պատմություն ==
Քաղաքային խորհուրդը 2006 թվականի դեկտեմբերի 15-ին հավանության արժանացրեց Կենտրոնական կայարանի շինարարության պլանը։ Շինարարական աշխատանքներն սկսվեցին 2007 թվականի հունիսին՝ Հարավային Տիրոլի հրապարակում մինչ այդ գործած S-Bahn կայարանի վերակառուցումով։ 2008 թվականի վերջերին արդեն այդտեղ S-Bahn և U-Bahn կայարանները միավորվեցին, իսկ նախկին գլխավոր կայարանը՝ «Հարավային Վիեննան» շարքից հանվեց։ Վերջինիս հիմնական ծառայությունները, որոնք տեղավորված էին 11-19-րդ կառամատույցներում, տեղափոխվեցին Վիեննայի Մայդլինգ կայարան ​​:
Նոր՝ Կենտրոնական կայարանի շինարարությունն սկսվեց 2010 թվականի ապրիլին, 2012-ի դեկտեմբերին այն մասամբ արդեն շահագործման էր հանձնվել։ 2015 թվականին շինարարությունն ավարտվեց, և Կենտրոնական կայարանը շարք մտավ իր ամբողջ կարողությամբ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

Official Website of the project Archived 2018-02-11 at the Wayback Machine. (գերմ)
Map of the area Archived 2012-03-03 at the Wayback Machine. (գերմ.)
Building proposals (գերմ.)
Գորշքար

Գորշքար, լեռնագագաթ Հայաստանի Վայոց ձորի և Սյունիքի մարզերի սահմանագլխին, Զանգեզուրի լեռնաշղթայի հյուսիսային մասում։ Կեչուտ գյուղից 6,5 կմ հարավ-արևելք։ Բարձրությունը 2550 մ։


== Ծանոթագրություններ ==
Վան Գոգի թանգարան

Վան Գոգի թանգարան (հոլ.՝ Van Gogh Museum), Նիդերլանդերեն արտասանություն` [vɑŋ ˌɣɔx myˈzeːjʏm]), արվեստի թանգարան Նիդերլանդների Ամստերդամ քաղաքում՝ նվիրված Վինսենթ Վան Գոգի և նրա ժամանակակիցների գործունեությանը։ Գտնվում է Ամստերդամի թանգարանային հրապարակում։


== Պատմություն ==
Թանգարանը բացվել է 1973 թվականի հունիսի 3-ին։ Թանգարանային շենքերը նախագծել են Գերիթ Ռիետվելդը և Կիշո Կուրոկավան։ Թանգարանում է գտնվում Վան Գոգի կտավների ամենամեծ հավաքածուն։ 2013 թվականին թանգարանն ունեցել է 1.4 միլիոն այցելու, և համարվել է Նիդերլանդներում 2-րդ ամենաշատ այցելու ունեցող թանգարանը և 35 ամենաշատ այցելվող թանգարանն աշխարհում։ 2014 թվականին թանգարանն ունեցել է 1.6 միլիոն այցելու։


== Հավաքածու ==
Թանգարանն ունի Վան Գոգի ամենամեծ հավաքածուն աշխարհում՝ 200 գեղանկար, 400 նկարներ, Վինսենթ Վան Գոգի 700 նամակներ։
Վան Գոգի գեղարվեստական կյանքի տարբեր փուլերի հիմնական ցուցահանդեսային ժամանակագրություն
Ընտրյալ գործերի Նյունենից (1880–1885)։

Բարդիների պողոտան աշնանը (1884)
Կարտոֆիլ ուտողները (1885)Ընտրյալ գործեր Անտվերպից (1886)։

Վառվող ծխախոտով գանգը (1886)Ընտրյալ գործեր Փարիզից (1886–1888)։

Ագոստինա Սեգատորին Tambourin սրճարանում (1887)
Արտույտը ցորենի դաշտում (1887)
Փարիզյան տեսարան Վինսենթի Լեպիք փողոցի սենյակից  (1887)Ընտրյալ գործերի Առլից(1888–1889)։

The Zouave (1888)
Ննջասենյակ Առլում (1888)
Դեղին տունը (1888)
Արևածաղիկներ (1889)Ընտրյալ գործեր Սեն Ռեմիից (1889–1890)։

Ծաղկած նշենիներ (1890)Ընտրյալ գործեր Օվեր Սյուր Ուազից (1890)։

Ագռավները ցորենի դաշտում (1890)Մշտական հավաքածուի մաս են կազմում նկարչի 9 ինքնադիմանկարներ և 1882 թվականին արված մի քանի ստեղծագործություններ։


== Հաճախելիություն, տնօրինություն ==
2000 թվականից ի վեր թանգարանը յուրաքանչյուր տարի ունեցել է 1.2 և 1.7 միլիոն այցելու։ 2012 թվականի սեպտեմբերի 29-ից մինչև 2013 թվականի ապրիլի 25-ը Վան Գոգ թանգարանը վերակառուցման աշխատանքների պատճառով տեղակայվել է Hermitage Amsterdam-ում։
2010 թվականին թանգարանն ունեցել է 1 429 854 այցելու, 2011 թվականին՝ 1 600 300 այցելու։ Վան Գոգի թանգարանը դասվում է Նիդերլանդների ամենաբարձր հաճախելիություն ունեցող թանգարանների շարքում, հաճախելիության թվով աշխարհում 23-րդ թանգարանն է։
Վան Գոգի թանգարանը՝ լինելով ազգային թանգարան(հոլ.՝ rijksmuseum),, հանդիսանում է մասնավոր հիմնադրամ (հոլ.՝ stichting)։
2006 թվականից թանգարանը տնօրինում է Ալեքս Ռուգերը։
Վան Գոգ թանգարանը հանդիսանում է Museumvereniging (Թանգարանների միություն) անդամ։


== Ծանոթագրություններ ==


== Արտաքին հղումներ ==
Թանգարանի կայքը
Վան Գոգ-Գոգեն 2002 թվական, ցուցադրության կայք Archived 2019-11-02 at the Wayback Machine.
Վինսենթ Վան Գոգի թանգարանը Google Art Project-ում
Նիլա Ֆիշեր

Օսա Նիլա Մարիա Ֆիշեր (շվեդերեն՝ Åsa Nilla Maria Fischer, օգոստոսի 2, 1984(1984-08-02), Կրիստիանստադ, Շվեդիա), շվեդ ֆուտբոլիստուհի, որը հանդես է գալիս կենտրոնական պաշտպանի և հենակետային կիսապաշտպանի դիրքում։ Վոլֆսբուրգի և Շվեդիայի ազգային հավաքականի խաղացող։


== Կարիերա ==
Շվեդիայի հավաքականում նորամուտը նշել է 2001 թվականին։
2013 թվականին Եվրոպայի առաջնությունում երեք գնդակ է խփել և դարձել «Արծաթե խաղակոշիկի» դափնեկիր, չնայած այն հանգամանքին, որ խաղացել է կենտրոնական պաշտպանի դիրքում։ Հաջող մրցելույթը գրավեց Չեմպիոնների լիգայի այդ պահին գործող Վոլֆսբուրգի ուշադրությունը։ Ի սկզբանե ակումբները պայմանավորվել էին, որ Ֆիշերը Գերմանիա կտեղափոխվի 2014 թվականի հունվարի 1-ից, սակայն օգոստոսին կողմերը համաձայնության եկան անհապաղ տրանսֆերի շուրջ։
Վոլֆսբուրգի կազմում նորամուտը նշել է 2013 թվականի սեպտեմբերի 7-ին Բավարիայի դեմ 2013-2014 մրցաշրջանի մեկնարկային խաղում։


== Ձեռքբերումներ ==


=== Ակումբ ===
 Շվեդիա Մալմյո

Շվեդիայի չեմպիոն, 2010, 2011
Շվեդիայի Սուպերգավաթակիր, 2011 Գերմանիա Վոլֆսբուրգ

Չեմպիոնների լիգայի հաղթող, 2013/14
Գերմանիայի չեմպիոն, 2013/14, 2016/17
Գերմանիայի գավաթակիր, 2014/15, 2015/16, 2016/17


=== Հավաքական ===
 Շվեդիա Շվեդիա

Օլիմպիական խաղերի արծաթե մեդալակիր, 2016
Աշխարհի առաջնության բրոնզե մեդալակիր, 2011
Եվրոպայի առաջնության կիսաեզրափակիչ, 2013
Ալգարվե գավաթի հաղթող, 2009


== Անձնական կյանք ==
2013 թվականի դեկտեմբերին ամուսնացել է իր ընկերուհու՝ Մարիա Միխայելայի հետ։


== Ծանոթագրություններ ==


== Արտաքին հղումներ ==
Профиль на сайте «Вольфсбурга»
Профиль на nbcolympics.com
Լաս Գաբիաս

Լաս Գաբիաս (իսպ.՝ Las Gabias), քաղաք և համայնք Իսպանիայում, մտնում է Անդալուզիա ինքնավար համայնքի Գրանադայի մարզի մեջ։
Համայնքը գտնվում է Վեգա դե Գրանադա շրջանում։ Զբաղեցնում է 39 կմ2 տարածքը։ 2010 թվականի մարդահամարի տվյալներով բնակչությունը կազմել է 17415 մարդ։


== Արտաքին հղումներ ==
Excmo. Ayuntamiento de Las Gabias
Microweb turística de Las Gabias realizada por el Patronato de Turismo de Granada Archived 2008-02-29 at the Wayback Machine.
www.lasgabiashistoriayvida.es
www.lasgabias.com Archived 2011-07-13 at the Wayback Machine.
Situación de Las Gabias


== Ծանոթագրություններ ==
Վիսոկոե (գյուղ, Ախտիրկայի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Սումիի մարզի Ախտիրկայի շրջանում։ Հիմնադրվել է 18-րդ դարում։
2001 թվականի տվյալներով Վիսոկոե գյուղում բնակվում էր 461 մարդ։ Բնակավայրը զբաղեցնում է 0,858 կմ² տարածք։ Բնակչության խտությունը կազմում էր 537 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրայթոնի բալետի թատրոն

Բրայթոնի բալետի թատրոն (անգլ.՝ Вrighton Ballet Theater), ռուսական խորեոգրաֆիկ կենտրոն է, որը գտնվում է Նյու Յորքի Բռուքլին թաղամասում, ստեղծվել է 1987 թվականին։ Կենտրոնը անցկացնում է նախապատրաստական բալետի դասեր, ժամանակակից և բնահատուկ պարեր, ֆոլկլյորական պարեր։ Թատրոնը գտնվում է Մանհեթեն Բիչում Նյու Յորքի պետական համալսարանի Քինգսբորո հանրային քոլեջի հանրակացարանի տարածքում։
Դպրոցում սովորում են տարբեր տարիքի երեխաներ։ Յուրաքանչյուր ուսանողի կատեգորիայի համար կան յուրահատուկ ծրագրեր, որը հաշվի է առնում տարիքային և անհատական կարողությունները և հետաքրքրությունները։
Թատրոնի դասախոսները ներգաղթյալներ են նախկին ԽՍՀՄ-ից։ Թատրոնի առանցքային բեմադրություններից մեկը համարվում է Պետր Չայկովսկու «Մարդուկ ջարդուկ» ստեղծագործությունը։


== Ծանոթագրություններ ==
Բորսկով

Բորսկով (ուկրաիներեն՝ Борсків), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1724 թվականին։
2001 թվականի տվյալներով Բորսկով գյուղում բնակվում էր 267 մարդ։ Բնակավայրը զբաղեցնում է 10,52 կմ² տարածք։ Բնակչության խտությունը կազմում էր 25,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիջ Մբոկ Բաթի

Գրիջ Յինդա Կոլեթ Մբոկ Բաթի Նկա (ֆր.՝ Griedge Yinda Colette Mbock Bathy Nka, փետրվարի 26, 1995(1995-02-26), Բրեստ), ֆրանսիացի ֆուտբոլիստ, որը խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Օլիմպիկ Լիոն կանանց ֆուտբոլային ակումբում։


== Կարիերա ==
Մբոկ Բաթին ծնվել է Բրեստում, Բրիտանի, կամերունյան ծագմամբ ընտանիքում։ Որպես կենտրոնական պաշտպան նա 2010 թվականին միացել է Stade Briochin -ին, որը 2011 թվականին միավորվել է En Avant de Guingamp -ի հետ։ Guingamp -ի հետ չորս մրցաշրջանից հետո նա չորս տարվա պայմանագրով տեղափոխվել է Ֆրանսիայի գործող չեմպիոն Լիոն կանանց ՖԱ։
Ֆրանսիայի Մ-17 հավաքականում Մբոկ Բաթին մասնակցել է ՖԻՖԱ-ի Մ-17 աշխարհի գավաթի խաղերին։ Նա ճանաչվել է ՖԻՖԱ-ի մրցաշրջանի ֆուտբոլիստ այն բանից հետո, երբ Ֆրանսիան եզրափակիչ խաղում հաղթեց Հյուսիսային Կորեայի կանանց հավաքականին տասնմեկ մետրանոց հարվածներով, դա նշելով պարային անմոռանալի շարժումներով։
ՈՒԵՖԱ-ի Մ-19 2013 թվականի առաջնությունում Մբոկ Բաթին չի մասնակցել եզրափակչին կիսաեզրափակիչ խաղում դուրս մնալու արդյունքում։ Եզրափակիչ խաղում Ֆրանսիան պարտության է մատնել Անգլիայի կանանց հավաքականին 2–0 հաշվով ավելացրած ժամանակից հետո։
2013 թվականի նոյեմբերին նա Ֆրանսիայի ֆուտբոլի ազգային ավագների հավաքականում իր առաջնախաղն է ունեցել Բուլղարիայի կանանց հավաքականի հետ խաղում՝ հաղթելով 10–0 հաշվով։


== Մրցանակներ ==


=== Ակումբային ===
ԼիոնԿանանց դիվիզիոն 1 (2). 2015–16, 2016–17
Ֆրանսիայի կանանց ֆուտբոլի գավաթ (2). 2015–16, 2016–17
ՈՒԵՖԱ-ի կանանց առաջնության լիգա (2). 2015–16, 2016–17


=== Միջազգային ===
ՖրանսիաSheBelieves Cup. Հաղթող 2017


=== Անհատական ===
Պրոֆեսիոնալ ֆուտբոլիստների ազգային միության Կանանց դիվիզիոն 1-ի տարվա երիտասարդ ֆուտբոլիստ. 2015–16


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Գրիջ Մբոկ Բաթին Archived 2019-04-18 at the Wayback Machine. Ֆրանսիայի ֆուտբոլի ֆեդերացիայի կայքում
Սուրբ Նիկողայոս եկեղեցի (Նիկոլաևկա)

Սուրբ Նիկողայոս եկեղեցի (ռուս.՝ Церковь Николая Чудотворца), ուղղափառ եկեղեցի Ռուսաստանի Դաշնության Ռոստովի մարզի Նեկլինովսկի շրջանի Նիկոլաևկա գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Տագանրոգի գործակալությանը։ Կառուցվել է 19-րդ դարի կեսերին։


== Պատմություն ==
Առաջին եկեղեցին Նիկոլաևկա գյուղում կառուցվել է դեռևս 1782 թվականին։ Եկեղեցին եղել է փայտե և գոյատևել ոչ երկար. արդեն 1878 թվականին այն այրվել է չպարզված պատճառներով։ Այրված եկեղեցու տեղում շուտով կառուցել են նոր եկեղեցի, որն օծվել է ի պատիվ Տիրոջ պայծառակերպության։ Այն կառուցվել է Միքայել Հրեշտակապետ հին եկեղեցու գերաններից, որը գտնվում էր Տագանրոգի ամրոցում։
Մոտ 1850 թվականին գյուղում փայտե եկեղեցու փոխարեն կառուցվել է քարե եկեղեցի երկու սեղանով. առաջինն օծվել է ի պատիվ Տիրոջ պայծառակերպության, երկրորդը՝ ի պատիվ անշահասեր Կոսմասի և Դամիանոսի։
Խորհրդային իշխանության օրոք ձեռնարկվել են եկեղեցին փակելու բազմաթիվ փորձեր։ Հայտնի է, որ եկեղեցու քահանա Գրիգորի Կալինովսկին գնդակահարվել է «Եկեղեցին պետությունից անջատելու մասին» դեկրետը խախտելու մեղադրանքով։
Գերմանական օկուպացիայի ժամանակ եկեղեցու շենքում տեղակայվում էին խորհրդային ռազմագերիները։ Նահանջելիս նացիստները նրանց մտցրել են նկուղ և նռնակակոծել։ Եկեղեցու շենքը նույնպես տուժել է մարտական գործողություններից։ Զանգակատանը մինչ օրս գտնվում է վնասազերծված ավիառումբ։
1950-ական թվականներին, Նիկիտա Խրուշչովի հակակրոնական արշավի ժամանակ, տաճարը փակվել է և կողոպտվել, շինության տարածքներն օգտագործվել են նախ որպես մարզադահլիճ, ապա՝ հացահատկի և քիմիկատների պահեստ։
1989 թվականից տաճարը սկսել է վերականգնվել։ Հիմա այն ամբողջությամբ վերանորոգվել է, նրան կից կազմակերպել է կիրակնօրյա ծխական դպրոց։


== Ծանոթագրություններ ==
Ուիլ շրջան (Իլինոյս)

Ուիլ շրջան (անգլ.՝ Will County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.168 կմ² է, բնակչությունը՝ 677.560 մարդ (2010 թ. տվյալներով)։ Շրջկենտրոնն է Ջոլիթ բնակավայրը։ Կազմավորվել է 1836 թ.։
Էմիլի Գուրդ

Էմիլի Գուրդ (իտալերեն՝ Emilie Gourd, դեկտեմբերի 19, 1879(1879-12-19), Ժնև, Շվեյցարիա - դեկտեմբերի 4, 1946(1946-12-04), Ժնև, Շվեյցարիա), շվեյցարացի ֆեմինիստ, լրագրող։ Նա իր ուրույն դերն է ունեցել Շվեյցարիայում կանանց ընտրական իրավունքի հաստատման գործում։ 1914 թվականից 1928 թվականը Շվեյցարիայում գործող երկու Ընտրական իրավունքների միություններից մեկի՝ Շվեյցարական ասոցացիայի նախագահն էր։


== Կենսագրություն և գործունեություն ==
Գուրդը 20-րդ դարի Շվեյցարիայում ֆեմինիստական շարժման ականավոր ներկայացուցիչներից մեկն էր։ Նա երեսուն տարեկանում դարձել է շարժման անդամ, ապա իր կյանքը նվիրել է խաղաղապահական գործունեությանը։ Նա ակտիվ էր Ժնևում, որտեղ և ծնվել էր, սակայն կանանց իրավունքների բարձրացման համար ակտիվ գործունեություն է ծավալում նաև Շվեյցարիայում։ Հատուկ շարժառիթներով նա նախընտրում էր արշավներ կազմակերպել կանանց կրթության, հավասար աշխատավարձի, մայրության նպաստների, հաշմանդամության նպաստների և կանանց զբաղվածության հնարավորությունների ընդլայնման համար։

1912 թվականին, Էմիլի Գուրդը հիմնադրեց Le mouvement féministe (անգլ.՝ Ֆեմինիստական շարժում) պարբերականը, որն առաջ էր քաշում կանանց ընտրության, կրթության և իրավական իրավունքների ոտնահարման խնդիրները։ Մինչ մահանալը նա թերթի գլխավոր խմբագիրն էր։ 2001 թվականին Էմիլիի պատվին թերթը վերանվանվեց L'emiliE։ Առերեսվելով ֆինանսական դժվարությունների՝ թղթե պարբերականը ունեցավ իր օնլայն տարբերակը։ Այսպիսով, սա Եվրոպայում դարձավ ամենահին ֆեմինիստական պարբերականը։ Գուրդը բազմաթիվ ֆեմինիստական կազմակերպությունների և ակումբների նախագահն էր, ներառյալ՝ Schweizerischer Verband für Frauenstimmrecht-ը (հայերեն՝ Շվեյցարիացի կանանց ասոցացիա), որտեղ նա 1914-1928 թվականներին պայքարում էր կանանց ընտրելու իրավունքի համար։ 1923 թվականին նա ընտրվեց Կանանց միջազգային միության նախագահ։ Էմիլին հրապարակել է ամերիկացի սուֆրաժիստ Սուսան Բ․ Էնթոնի կենսագրությունը և խմբագրել է շվեյցարացի կանանց մասին պատմող տարեգիրքը։
Գուրդը մահացել է 1946 թվականին Ժնևում՝ կանանց ընտրելու իրավունքի հաստատումից տասնչորս տարի առաջ։
Ֆեմինիստական «l'émiliE» պարբերականը ներկայումս ունի միայն օնլայն տարբերակ։ 2012 թվականից Emilie Gourd հիմնադրամը ստեղծել էր «Actuelles.ch» առցանց  հարթակը, որը Շվեյցարիայի մեդիաներին տրամադրում էր ֆեմինիստական նորություններ և հոդվածներ։


== Emilie Gourd հիմնադրամ ==
Ժաքլին Բերենշթեյն-Վավրը 1894 թվականին հիմնադրել է «Էմիլի Գուրդի հիմնադրամը»՝ նպատակ ունենալով շարունակել Գուրդի ժառանգությւոնը և աջակցել Շվեյցարիայում առկա ֆեմինսիտական բանավեճերի լուծմանը։
Մարտինե Շապոննիերը 2013 թվականից հիմնադրամի նախագահն է, իսկ Սաբինե Էսթիեր Թևենոզը փոխնախագահն է։


== Ծանոթագրություններ ==


== Արտաքին հղումներ ==
L'emiliE the feminist newspaper created by Emilie Gourd in its actual online version
The Emilie Gourd Foundation 
Actuelles.ch
Le Mouvement Féministe online archives 1912 to 1960
Femmes Suisses onlines archives 1961 - 2001
L'émiliE online archives 2001 to 2009
Վալմիժեր

Վալմիժեր (ֆր.՝ Valmigère), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 21 մարդ, բնակչության խտությունը` 3.54 մարդ/կմ²։ Բնակավայրը զբաղեցնում է 5.94 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 26 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 10 աշխատունակ (15-64 տարեկան)  բնակիչ, որոնցից ակտիվ էին 5-ը, իսկ ոչ ակտիվները` 5։ Ակտիվության ցուցանիշը կազմում է 50,0 %։ 5 աշխատունակ մարդկանցից աշխատել է 2 անձ (1 տղամարդ և 1 կին)։ Գործազուրկ են եղել 3 անձ (3 տղամարդ և 0 կին)։ 5 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(5668) Ֆոկոլտ

(5668) Ֆոկոլտ (Անգլերեն՝ 5668 Foucault կամ 1984 FU}}), աստերոիդ աստերոիդների հիմնական գոտում։ Հայտնաբերել է 1984 թվականի մարտի 22-ին չեխ աստղագետ Անտոնին Մրկոսը Կլետում։
Միջին հեռավորությունը Արեգակից կազմում է 2,273392 ա. մ., առավելագույնը մոտենում է 2,0276 ա. մ. հեռավորության վրա և հեռանում 2,5192 ա. մ.։ Արեգակի շուրջ մեկ ամբողջական պտույտ է կատարում 1252,02 երկրային օրվա ընթացքում, իր ուղեծրով շարժվելով միջինում 0,287536 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,1° անկյուն։


== Անուն ==
Անունն ստացել է ֆրանսիացի ֆիզիկոս Լեոն Ֆուկոյի պատվին։


== Տես նաև ==
Աստերոիդների ցանկ (5601-5700)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5668) Ֆոկոլտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեղոտանիներ

Բեղոտանիներ, (Cirripedia), հոդվածոտանիների տիպի խեցգետնանմանների կարգ։ 

Նստակյաց են, գլխային զույգ անտենուլներով ջրում կպչում են սուբստրատին։ Կան մակաբույծ և ազատ ապրող ձևեր։ Վերջիններիս մարմինը ծածկված է թիկնոցով (սանտիա), որը կրային թիթեղիկներ արտադրելով առաջացնում է խեցի (բարձրությունը՝ 1,5 սմ, երբեմն՝ մինչև 40 սմ)։ Մարմինը կազմված է գլխային և կրծքային բաժիններից։ Կրծքային հատվածը կրում է վեց զույգ երկճյուղ ոտիկներ, որոնց թափահարումով ջուրը և կերի մասնիկները անցնում են թիկնոցի խոռոչը։ Մեծ մասամբ հերմաֆրոդիտ են, ապրում են միայն ծովերում։ Բեղմնավորությունը խաչաձև է։ Զարգանում են կերպարանափոխությամբ, թրթուրը՝ նաուպլիուսը, լողացող կյանք է վարում։ Մակաբույծ ձևերը խիստ պարզ են, նրանց պարկաձև մարմինը հիմնականում պարունակում է գերաճած սեռական գեղձեր։ Հայտնի է մոտ 800 տեսակ։
Կազանցևո (գյուղ, Շուշենսկի շրջան)

Անվան այլ կիրառումների համար տե՛ս՝ ԿազանցևոԿազանցևո (ռուս.՝ Казанцево), գյուղ Ռուսաստանի, Կրասնոյարսկի երկրամասի Շուշենսկի շրջանի կազմում։
Բնակչությունը 2010 թվականին գրանցված տվյալներով կազմում էր 2171 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամչատկական արևքուրիկ

Կամչատկական Արևքուրիկ, բազմամյա խոտ,  Արևքուրիկների ցեղ, Արևքուրիկազգիների ընտանիք։ Տարածված է Ռուսաստանում՝ Կամչատկա, Սախալին,Կուրիլյան կղզիներ և Ճապոնիայում՝ Հոկայդո և Հոնսյու։


== Բուսաբանական նկարագիր ==
Մերկ բազմամյա խոտի բարձրությունը 10-35 սմ է։ Արմատը բարակ է, փայտային, ավելի ճյուղավորված։ Կոթը բազմաթիվ, ուղիղ, երբեմն ոլորուն, հարթ, կլորացված, շագանակագույն կամ կարմրավուն է։ Տերևները նստած ձևով, զույգ խաչաձև, օվալաձև, երկարավուն-ձվաձև կամ ուղղակի ձվաձև, 1.4-3.5 սմ երկարությամբ եւ 0.7-1.6 սմ լայնությամբ, բութ, ներքեւում մուգ գույնով, ամուր եզրերով։ Տերևների մակերեսի և եզրերի վրա սև կետավոր խցուկներ կան։ Ծաղիկները քիչ են, երբեմն լիովին միայնակ։
Ծաղկաբույլը հուրան է՝ 3-5 սմ երկարությամբ և 2-4 սմ լայնությամբ։ Ծաղկակոթը ավելի կարճ է, քան տերևները և ծաղկատերևները։ Ծաղկատերևները երկարավուն կամ օվալաձև-երկարավուն են, 6-7 մմ երկարությամբ, եզրերում սև կետավոր խցուկներ ունի։ Բաժակը խորը առանձնացված է։ Բաժակաթերթը ամբողջությամբ կարմրավուն է, երկարավուն կամ օվալաձև-երկարավուն ձևի, 6 մմ երկարությամբ և 2,5 մմ լայնությամբ։ Պսակաթերթը ոսկեգույն ծաղիկներով, 1-1,2 սմ երկաությամբ և 4,5 մմ լայնությամբ երկարավուն, մի քիչ բութ սև կետիկներով 1։ Առէջները բազմաթիվ են, ծալված 3 փնջերով։ Սերմնարանը լայն է, օվալաձև, 3-3,5 մմ երկարությամբ, բաց շագանակագույն։ Նման է երեք ազատ սյուների։ Սերմնատուփը օվալաձև է, երկարավուն, 7 մմ երկարությամբ և 2,5-3 մմ լայնությամբ, շագանակագույն է։ Սերմը փոքր է, 0,5 մմ երկարությամբ, գլանաձև է, չեչոտ, փայլուն, հիմնականում դարչնագույն մակերեսով։
Ծաղկում է հուլիսին։ Պտուղ է տալիս օգոստոսին։ Տեսակը նկարագրված է Կամչատկայից։


== Բնապահպանություն և կիրառություն ==
Կամչատկական Արևքուրիկն աճում է անտառներում, ծովափին մոտ գտնվող տունդրայում, մարգագետնային հարթավայրերում, գետերի և տաք աղբյուրների մոտ։ Դեկորատիվ ծառ է, մարդիկ տնկում են ալպյան և լեռնային այգիներում։ Հյուսիսի բնիկ բնակիչները փոքր կտորները օգտագործում են սննդի համար, իսկ տերևները և խոտը թեյ են եփում։


== Դասակարգում ==
Կամչատկական Արևքուրիկը մտնում է Արևքուրիկազգիների ընտանիքի Արևքուրիկ ցեղի մեջ։


== Ծանոթագրություն ==


== Գրականություն ==
Шишкин Б. К., Бобров Е. Г. Род 895 Зверобой — Hypericum L. // Флора СССР : в 30 т. / начато при рук. и под гл. ред. В. Л. Комарова. — М. ; Л. : Изд-во АН СССР, 1949. — Т. 15 / ред. тома Б. К. Шишкин, Е. Г. Бобров. — С. 237—238. — 742 с. — 4000 экз.
Օսկարի 81-րդ մրցանակաբաշխություն

Ամերիկյան կինոակադեմիայի «Օսկարի» 81-րդ մրցանակաբաշխությունը կայացավ Լոս Անջելեսի «Կոդակ» թատրոնում 2009 թ. փետրվարի 22։ Արարողությունն վարում էր Հյու Ջեքմանը։


== Պատկերադարան ==


=== Հաղորդավար ===


=== Լավագույն դերասանուհի ===


== Արտաքին հղումներ ==
Պաշտոնական կայք
Դհաուլագիրի

Դհաուլագիրի, լեռնագագաթ Մեծ Հիմալայներում, Նեպալում։ Բարձրությունը 8221 մ է։ Կան սառցադաշտեր։


== Անվանում ==
Անվանումը սանսկրիտով է. կազմված է դհավալա՝ «սպիտակ» և գիրի՝ «սար» բառերից, այսինքն՝ «սպիտակ սար»։


== Ծանոթագրություններ ==
Շեքսպիր (խառնարան Մերկուրի)

Անվան այլ կիրառումների համար տե՛ս՝ Շեքսպիր (այլ կիրառումներ)Շեքսպիր, խառնարան Մերկուրի մոլորակի 49.7° հյուսիսային լայնության և 150.9° արևմտյան երկայնության վրա։ Տրամագիծը կազմում է 399,03 կմ։ Անվանվել է Ուիլյամ Շեքսպիրի պատվին։


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
Գավացանա

Գավացանա (իտալերեն՝ Gavazzana), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 164 մարդ (2008 թվականի տվյալներով)։ Բնակչության խտությունը՝ 53 մարդ/կմ²։ Տարածքը կազմում է 3 կմ²։ Փոստային ինդեքս՝ 15063։ Հեռախոսային կոդ՝ 0143։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0143 47580
Էլեկտրոնային փոստ։ info@comune.gavazzana.al.it
Պաշտոնական կայք։ http://www.comune.gavazzana.al.it/ Archived 2009-06-20 at the Wayback Machine.


== Արտաքին հղումներ ==
http://www.comune.gavazzana.al.it/ Archived 2009-06-20 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տելտով-Ֆլեմինգ (շրջան)

Տելտով-Ֆլեմինգ  (գերմ.՝ Landkreis Teltow-Fläming), շրջան Գերմանիայում։ Շրջկենտրոնն է Լուկենվալդե քաղաքը։ Զբաղեցնում է 2092,08 կմ2։ Բնակչությունը՝ 161 547 մարդ։ Բնակչության խտությունը՝ 77 մարդ/կմ2։
Շրջանի պաշտոնական կոդը՝ 12 0 72։ Շրջանում 16 համայնք կա։


== Ծանոթագրություններ ==
Մուցպեսի լեռներ

Մուցպեսի լեռներ, Մուցպես, լեռներ Հայաստանի Սյունիքի մարզում, Զանգեզուրի լեռնահամակարգում, Կարճևան գետի ձախափնյակում, Ագարակ քաղաքից 1,5 կմ հյուսիս-արևելք։ Երկարությունը` 3 կմ։


== Ծանոթագրություններ ==
Լի Բինբին

Լի Բինբին (չինարեն՝ 李冰冰, փետրվարի 27, 1973(1973-02-27), Wuchang, Q15942587?, Հեյլունցզյան, Չինաստան), չինացի դերասանուհի։


== Կենսագրություն ==
Լի Բինբինը ծնվել է 1973 թվականի փետրվարի 27-ին Չինաստանի Հարբին քաղաքում։ Սկզբնական շրջանում Լիի մոտ դերասանուհի դառնալու ցանկություններ չեն եղել։ Դպրոցն ավարտելուց հետո, երբ պիտի ընդունվեր բարձրագույն ուսումնական հաստատություն, ընկերը խորհուրդ է տալիս ընդունվել Շանհայի դրամատիկական ինստիտուտ։ Առաջին կինոդեբյուտը եղել է Չժան Յուանի «Տասնյոթ տարի» ֆիլմում՝ 1999 թվականին։ 2007 թվականի օգոստոսի 26-ին դերասանուհին ստացել է «լավագույն դերասանուհի» տիտղոսը Չինաստանի ամենահեղինակավոր Խուաբյաո ցերեկույթի ժամանակ «Հանգույց» ֆիլմի համար։


== Կինոգրություն ==
1999 - Տասնյոթ տարի
2003 - Սեր բոլոր ժամանակների համար
2003 - Կատու և մուկ
2003 - Ծիրանի թիթեռ
2004 - Արծաթե ճուռակ
2004  - Մենակ սպասելիս
2004  - Լյաո Չժայ. Սյաո Կույ
2004  - Աշխարհն առանց գողերի
2005 - Սպասեք մինչև ծերանաք
2005  - Վիշապների ջոկատ
2006 - Հանգույց
2008 - Փակ թագավորություն
2010 - Դետեկտիվ Դի
2011 - Ձյունե ծաղիկը և գաղտնի հովհարը
2011 - Վերջին կայսրության անկումը
2012 - Չարի կացարանը. հատուցում
2014 - Տրանսֆորմերները. Բնաջնջման դարաշրջան
2015 - Չարի կացարանը 6


== Ծանոթագրություններ ==


== Արտաքին հղումներ ==
http://www.libingbing.net/ Archived 2006-07-11 at the Wayback Machine. Պաշտոնական կայք
Մինջան Երկրորդ

Մինջան Երկրորդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 49 տուն բնակիչ, իսկ 1908-ին՝ 115 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==